**Csongrád Város Polgármesterétől**

Száma: Fjl/35-2/2024.

Témafelelős: Varga Júlia

**ELŐTERJESZTÉS**

**Csongrád Városi Önkormányzat Képviselő-testületének**

**2024. január 25-i ülésére**

**Tárgy:** Csongrád Városi Önkormányzat településrendezési eszközeinek a 451. sz. főút és új kerékpárút szakaszok fejlesztéséhez kapcsolódó módosítása – egyszerűsített eljárásban történő partnerségi egyeztetés / véleményezési szakasz lezárása

**Tisztelt Képviselő-testület!**

Csongrád Városi Önkormányzat a 91/2023. (V.25.)önkormányzati határozatával megkezdte településrendezési eszközei (településszerkezeti terv és helyi építési szabályzat) módosításának előkészületeit a 451. sz. főút tervezett megerősítése és új kerékpárút szakaszok megvalósítása érdekében. A településrendezési eszközök módosítása egyszerűsített eljárásban történik.

Az elkészült településrendezési eszköz véleményeztetése a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 78/D.§ c) pontja alapján a lakossággal, érdekképviseleti, civil és gazdálkodó szervezetekkel, vallási közösségekkel 2023. december 21. és 2024. január 05. között megtörtént.

A beérkezett vélemény és az arra adott szakmai válasz a jelen előterjesztés mellékletét képezi.

Csongrád Városi Önkormányzat Képviselő-testülete az elkészült településrendezési eszköz véleményezésére vonatkozóan a következőket állapítja meg, és az alábbiakat javasolja:

# Csongrád Városi Önkormányzat Képviselő-testülete elfogadja a véleményezési szakasz során beérkezett véleményt és az arra adott szakmai választ. A véleményezési szakaszt ezúton lezárja.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**H a t á r o z a t i j a v a s l a t**

Csongrád Városi Önkormányzat Képviselő-testülete megtárgyalta Csongrád Városi Önkormányzat településrendezési eszközeinek a 451. sz. főút és új kerékpárút szakaszok fejlesztéséhez kapcsolódó módosítása – egyszerűsített eljárásban történő partnerségi egyeztetés / véleményezési szakasz lezárása" tárgyú előterjesztést és az alábbi döntést hozza:

# Csongrád Városi Önkormányzat Képviselő-testülete elfogadja a véleményezési szakasz során beérkezett véleményt és az arra adott szakmai választ. A véleményezési szakaszt ezúton lezárja.

Határidő: azonnal

Felelős: Bedő Tamás polgármester

A határozatról értesítést kap:

1. Képviselő-testület tagjai
2. Varga Júlia főépítész

Csongrád, 2024. január 22.

Bedő Tamás

 polgármester

Véleményezési szakaszban beérkezett partneri vélemény

Révész József (jozsefrevesz@gmail.com):

*„A [451.sz](http://451.sz) főút fejlesztési terve hogyan érinti a Saroktanyai keresztet? Ez a kereszt a főút északi oldalán van, és úgy olvastam, hogy az az oldal lesz szélesítve.”*

**Szakmai válasz a Saroktanyai keresztre vonatkozó Révész József lakossági kérdésére:**

Az útépítési terveket készítő UVATERV Zrt. tájékoztatást adott arról, hogy a helyi védett építmény továbbra is megmarad a kerékpárút és főút közé szorult területen, mert a készülő kiviteli tervekben pontosításra kerül a terv ezen a területen (vízelvezető árok rézsűje esetében), és különös figyelmet fognak szentelni a kereszt kikerülésére.